सन्निहित सरोवर
सन्निहित सरोवर हरियाणा के कुरुक्षेत्र में स्थित एक पवित्र सरोवर है। यह कुरूक्षेत्र में कैथल मार्ग पर श्री कृष्ण संग्रहालय के पास स्थित है। कहा जाता है कि यहाँ पर महाभारत युद्ध के बाद पांडवों ने सभी दिवंगतों की मुक्ति के लिए पिंड-दान आदि कार्य किया था। यहाँ एक विशाल सरोवर का निर्माण किया गया है जिसके चारों ओर रात्रि के लिए प्रकाश व्यवस्था भी की गई है।
सुनहरी मस्जिद
सुनहरी मस्जिद पुरानी दिल्ली में स्थित एक मस्जिद है। यह लाल किले के दिल्ली दरवाजे के दक्षिण-पश्चिमी किनारे में, नेताजी सुभाष बाग के सामने स्थित है। इसके चारों ओर तीन गुंबद बने हुए हैं, जिसमें तांबे के साथ सोने का पानी चढ़ाया गया था। इसी से इसका नाम सुनहरी मस्जिद पड़ गया।